เวลาผมปัสสาวะปัสสาวะลำบากมากน้ำปัสสาวะมันจะอยู่ตรงหนังหุ้มปลายมันจะบวมพอปัสสาวะเสร็จจะหายบวมและก็แสบเจ็บ ผมเป็นอะไรครับ
สวัสดีค่ะ อาการปัสสาวะลำบาก รู้สึกว่าหนังหุ้มปลายบวม ปัสสาวะเสร็จก็หาย อาจจะเกิดจาก ภาวะที่ท่อปัสสาวะอักเสบหรือติดเชื้อจากโรคติดต่อทางเพศสัมพันธ์ ซึ่งเป็นสาเหตุที่พบได้มากในชายวัยเจริญพันธ์หรือยังมีเพศสัมพันธ์อยู่สาเหตุอื่นๆเช่น การบาดเจ็บจากการใส่สายสวนปัสสาวะ กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ เกิดในผู้ชายได้น้อย หรือการมีนิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้ด้วยจากที่กล่าวมา อาจจะมีการติดเชื้อใดๆในทางเดินปัสสาวะได้ ถ้ามีอาการเป็นมากต่อเนื่อง เจ็บ แสบเยอะ ปัสสาวะไม่สุด มีเลือดปน หรือมีหนองไหลจากท่อปัสสาวะ ควรไปพบแพทย์เพื่อตรวจเพิ่มเติมการดูแลตัวเองเบื้องต้น ดื่มน้ำมากๆ ไม่กลั้นปัสสาวะ ทำความสะอาดอวัยวะเพศด้วยน้ำเปล่าสะอาดเบาๆ และทำความสะอาดบริเวณตรงใต้หนังหุ้มปลายเพื่อไม่ให้ขี้เปียกไปหมักหมมด้วย และยังไม่ควรซื้อยาฆ่าเชื้อใดๆมากินเองเพื่อป้องกันการดื้อยา จากการใช้ยาฆ่าเชื้อที่ไม่ตรงกับโรค และทำให้รักษายากมากขึ้นในอนาคต